Metsäkonsertissa Kielo Kärkkäinen – Suomen luonnon päivä Karhukalliolla
Kielo Kärkkäisen elokuinen esitys koostuu musiikista, runoista ja yhteisestä tarinoinnista.
Kielo Kärkkäisen elokuinen esitys koostuu musiikista, runoista ja yhteisestä tarinoinnista. Laulaja-lauluntekijä esittää folkia suomeksi, espanjaksi ja englanniksi, minkä lisäksi myös yleisö pääsee laulamaan. Tilaisuuden dramaturgia muotoutuu ympäristön, läsnäolijoiden ja sään yhteistyönä. Metsä on salliva konserttisali, jossa voi istua tai kuljeskella, havainnoida, nauttia eväistä sekä tutustua muihin eläviin. Katsomona konsertissa on 20 riippumattoa ja kallioinen katsomo. Ota varmuudeksi mukaan oma alusta. Huom! Lähdetään yhdessä konserttipaikalle klo 15.15 Karhukallion metsän eteläisestä reunasta (Viilarintien ja Holkkitien risteys) Näin pääset paikalle: Pääset paikalle esimerkiksi Itäkeskuksesta pikaratikalla 15. Jää pois Kauppamyllyntien pysäkillä. Kävellen tai pyörällä matka on Stoasta n. 1,7 kilometriä. Pyöräparkki Kauppamyllyntien pysäkin kohdalla. Astu metsään sen eteläisestä reunasta, Holkkitien ja Viilarintien risteyksestä. Olemme teitä siellä vastassa ja neuvomme eteenpäin. HUOM! Metsäpolku ei ole esteetön. Kulku kivikkoisella ja juurakkoisella polulla. Muita ohjeita: • Pukeudu säänmukaisesti ja varustaudu hyvillä jalkineilla. • Mukaan voi ottaa myös omaa evästä. Älä jätä metsään mitään roskia. Kieli: suomi, englanti ja espanja Ikäsuositus: avoin kaikille, lapset aikuisten seurassa Kesto: 45 min Vapaa pääsy Tapahtumalla on säävaraus. Kovalla sateella tai myrskyllä se siirtyy Stoaan, Itäkeskuksen kirjaston tiloihin. Pienellä tihkusateella konsertti pidetään Karhukalliolla.